Poštovani/poštovana,

Ovim putem Vam prenosimo poziv Poduzetničkog inkubatora Vela Luka koji u suradnji s Centrom za poduzetništvo, organizira besplatnu radionicu na temu: **“Vođenje jednostavnog računovodstva u paušalnom oporezivanju”** koja će se održati u **15.03.2024., s početkom u 10.00 sati u Veloj Luci.**

Na radionici će se obraditi sljedeće teme:

* Što je “paušalni” obrt
* Kako otvoriti obrt (specifičnosti kod otvaranja)
* Obvezne prijave prema državnim institucijama
* Fiskalizacija (poslovanje s gotovinom)
* Porezne obveze, zakonom propisane evidencije i izvještavanje
* Praktični prikaz vođenja knjige KPR (izrada računa, PO-SD obrasca)
* Obračun PDV-a na ino usluge
* Obveze za doprinose obrtnika
* Plaće i radni odnosi
Polaznicima će također biti predstavljena i besplatna PaushApp aplikacija za samostalno vođenje računovodstva paušalnog obrta koja je proizašla iz dugogodišnjeg iskustva djelatnika Centra za poduzetništvo te je u potpunosti prilagođena poduzetnicima koji su u potrazi za što bržim i jednostavnijim rješenjima.

Predavanje će održati Marija Miloslavić i Petra Knez. Gđa Miloslavić ima dugogodišnje iskustvo u području financija i računovodstva. Osim rada u računovodstvu, financijama i odjelu ljudskih resursa hotelskih kuća, od 1997. godine vlasnica je računovodstvenog servisa koje pruža računovodstvene usluge te usluge savjetovanja u vezi poreza i financijskog poslovanja. Petra Knez je magistar ekonomije, zaposlena u računovodstvenom servisu gdje samostalno vodi knjige obrtnicima i društvima.

Ako ste pokrenuli ili planirate pokrenuti posao sa paušalnim načinom oporezivanja, onda je ova radionica upravo za Vas!

📍 **Mjesto održavanja:** Općinska vijećnica, Obala 3 br. 19, Vela Luka
📅 **Termin:**15.03.2024., s početkom u 10.00 sati
⏳ **Predviđeno trajanje radionice:** 3 sata

Budući da je broj polaznika ograničen, Poduzetnički inkubator Vela Luka moli sve zainteresirane poduzetnike da se prijave putem:
🔗 poveznice: [https://forms.gle/nUQvCFUKxpcS4tHe8](https://lag5.us3.list-manage.com/track/click?u=c2ea6255e95561e2901ff0074&id=c873b724a4&e=adb01ff26c)
📧 maila: poduzetnicki.inkubator@velaluka.hr ili czp@czp.hr
📞 telefona: 091/526-0222 (Vela Luka) ili 020/418-401 (Dubrovnik)